open-index/open-wikipedia-markdown huggingface dataset:
Šlaveitų koplyčia

**Šlaveitų koplyčia** – senųjų kapinių koplyčia, stovinti Kretingos rajone, Šlaveitų kaime (Darbėnų sen.), 2 km į pietryčius nuo kelio , maždaug pusiaukelėje tarp Darbėnų ir Grūšlaukės. Šlaveitų senųjų kapinių  su koplyčia kalnelis stūkso atvirame lauke, apie 250 m į pietryčius nuo gyvenvietės kryžkelėje stovinčio aukšto dvigubo kryžiaus, gatvės gale dešinėje, už paskutinės sodybos ūkinių pastatų.

Šlaveitai priklauso Darbėnų Šv. apaštalų Petro ir Pauliaus parapijai.. Koplyčia prižiūrėta, su altoriumi, šventųjų skulptūromis. Joje renkamasi  gegužinių pamaldų, per Visus šventuosius. 

Koplyčia yra buvęs saugomas kultūros paminklas: ant sienos, kairėje prie įėjimo durų, išlikusi plokštelė su įrašu „Liaudies dailės paminklas saugomas valstybės“. Ją supa aptvertas senųjų kapinių 8,63 arų dydžio sklypas. Priekiniu fasadu orientuota į gatvės pusę (šiaurės rytus). Pastatas stačiakampio plano, be apsidės. Šoninėse sienose turi po vieną stačiakampį langą. Geležinis kryžius įtvirtintas ant priekinės sienos, virš įėjimo durų. Stogas dvišlaitis, uždengtas čerpėmis. Sienos sumūrytos iš raudonų molio plytų. Šalia koplyčios auga lapuočių medžių.
 
## Istorija

1796 m. pastatyta pirmoji koplyčia. 1840 ir 1911 m. perstatyta. 1989 m., vietos Kašučių kolūkio pirmininko Povilo Turauskio rūpesčiu, medinė koplyčia dėl prastos būklės buvo nugriauta ir vietoje jos pastatyta dabartinė iš raudonų plytų. 2005 m. koplyčia išbraukta iš Nekilnojamųjų kultūros vertybių registro sąrašų (senieji kodai 1448, AtV 451).

## Galerija


Altorius. Šlaveitų koplyčia.JPG|Altorius, šventųjų skulptūros, paveikslai
Šlaveitų koplyčioje.JPG|Vaizdas link išėjimo durų
Šlaveitai, koplyčia 2.JPG|Šlaveitų senųjų kapinių koplyčia
Šlaveitai, koplyčia. Galinis fasadas.JPG|Sovietmečio plytos sienose ištrupėjusios

 
## Šaltiniai
Emmanuel David

**Emanuelis Davidas** (*Emmanuel David*; g. 2001 m. liepos 7 d.) – futbolininkas kilęs iš Nigerijos, puolėjo. 

Kitados rungtyniavo ir Lietuvoje. Atstovavo „Kauno Žalgirio“ klubui.

## Karjera
Nuo 2019 m. priklausė Danijos BK Fremad Amager klubui. 
### FK Kauno Žalgiris
#### 2020 m. sezonas
2020 m. vasarį tapo FK Kauno Žalgiris nariu nuomos pagrindais.

#### 2021 m. sezonas
2021 m. nuomos sutartis buvo pratęsta dar vienam sezonui.
2021 m. rugsėjo 18 d. rungtynėse pieš FK Banga pelnė įvartį. Kauniečiai nugalėjo gargždiškius rezultatu 3:2.
2021 m. rugsėjo 25 d. rungtynėse prieš FK Nevėžis pasižymėjo pelnydamas įvartį.

2021 m. spalio 16 d. rungtynėse prieš FC Hegelmann Litauen pelnė antrą rungtynių įvartį. Žalgiriečiai nugalėjo varžovus rezultatu 2:1.

2021 m. lapkričio 6 d. rungtynėse prieš FC Džiugas pelnė įvartį, ir žemaičiai pralaimėjo kauniečiams rezultatu 1:5.

2021 m. gruodžio mėn. pranešta, kad baigėsi nuomos sutartis, kuri nebus pratęsta. 

Per du sezonus sužaidė 41 susitikimą „Optibet A lygoje“, pelnė 8 įvarčius ir atliko 5 rezultatyvius perdavimus.

### Egiptas
Nuo 2022 m. vasaros rungtyniavo Haras El Hodoud SC (Egiptas).

2023 m. gegužės 4 d. prasižymėjo įvarčiu Premjer lygos rungtynėse prieš El Gaišo klubą.

## Statistika

## Pasiekimai
; su FK Kauno Žalgiris
* **[[A lyga]]**
: Bronzos medaliai: 2020, 2021 m.

; asmeniniai įvertinimai
* Pripažintas 2020 m. liepos mėnesio geriausiu jaunuoju žaidėju.

## Šaltiniai

## Nuorodos
* alyga.lt svetainė
* lietuvosfutbolas.lt
* SOCCERWAY
* Transfermarkt
Jako AG

**Jako AG** – vokiečių sportinės aprangos įmonė, įsikūrusi Hollenbacho rajone Mulfingene, Badene-Viurtemberge, Vokietijoje. Kompaniją Rudi Sprügel įkūrė 1989 m. Stachenhauzene. „Jako“ teikia sportines aprangas komandoms, žaidžiančioms futbolą, rankinį, krepšinį, ledo ritulį ir kitas sporto šakas.

## Istorija
Jako įmonę 1989 m. lapkričio 1 d. įkūrė Rudi Rudi Sprügel. Verslo pradžioje Jako sekėsi žymiai geriau, nei tikėjosi firmos įkūrėjas. Pirmaisiais metais jo įmonė planuotą pardavimą viršijo 300 %. Vėliau sekė spartaus augimo metai. Praėjus dešimtmečiui nuo įkūrimo Jako tapo SC Freiburg techniniais rėmėjais. Būtent SC Freiburg tapo pirmuoju Bundesliga klubu, dėvėjusiu Jako apranga.

Nuo 2008 m. prekės ženklas turi mėlyną logotipą su dviem juostomis, jo elementai simbolizuoja Jagsto ir Kocherio upes.

2016 m. vasarą sudaryta sutartis su Leverkuzeno „Bayer“. Šio Vokietijos klubo pagrindinė komanda nuolat dalyvavo aukščiausio rango tarptautiniuose turnyruose, vilkėdama Jako apranga. Laikraštis „Handelsblatt“ paskelbė antraštę: „JAKO – nuo ​​vidutiniokų iki Čempionų lygos“. 

2018 m. JAKO pirmą kartą metiniai pardavimai siekė 100 milijonų eurų.

Nuo 2019–2020 m. sezono bendrovė taip pat aprūpina VfB Stuttgart. 2022 m. Jako taip pat prisijungė prie VfB kaip investuotojas.

## Produktų linijos
*Komandų kolekcijos
*Futbolas
*Bėgimas
*Rankinis
*Tinklinis
*Krepšinis
*Moterų sportinė apranga
*Sportinis Inventorius

## Šaltiniai

## Nuorodos
* Oficialus Jako internetinis puslapis 
* Oficialus Jako internetinis puslapis Lietuvoje
Darbėnų koplyčia Kretingos gatvėje

**Darbėnų koplyčia Kretingos gatvėje** arba **Magdalenos Vitkauskytės koplyčia, Koplytėlė su Nukryžiuotojo skulptūra** stovi Darbėnuose (Kretingos raj.), privačios sodybos kampe šalia Kretingos gatvės, ties sankryža su Rožių gatve, kelyje į Kretingą, 400 m į pietus nuo Darbėnų bažnyčios.

Koplyčia yra architektūros ir dailės paminklas, nuo 1993 m. įrašytas į LR Kultūros vertybių registrą. Ją pastatė 1910 m. Darbėnuose gyvenusi Magdalena Vitkauskytė, švietėjos Onos Vitkauskytės motina. 

## Architektūra

Koplyčia yra būdingas Žemaičių krašto mūrinės sakralinės architektūros statinys. Jis neogotikinio stiliaus, raudonų plytų mūro su tinku, kampuose sustiprintas kontraforsais. Priekinio fasado frontonas laiptuotas, su skydu. Jo karnizą ir plokštumos viršų puošia geometrinio motyvo ornamentai. Frontono plokštuma, viršutinė sienų dalis tinkuotos. Virš frontono iškilęs dvišlaitis atikas su betoniniu kryžiumi. Atiko viduryje įspausta pastatymo data „1910“. Priekinėje sienoje įrengta arkinės formos durų anga, kurioje įstatytos medinės arkinės į viršų smailėjančios dvivėrės durys, viršutinėje dalyje įstiklintos. Šoniniuose fasaduose yra po dvi sujungtas smailiaarkės formos angas, galiniame fasade – apvali anga. Pastato perimetru įrengtas profiliuotų plytų karnizas, angų apvadai. Stogas piramidinis, dengtas skarda. 

Statinio lubos skliautinės. Viduje yra medinė polichrominė, vietinio liaudies meistro sukurta Nukryžiuotojo skulptūra. Jos dydis 112 cm, šalia stovi dvi mažesnės šventųjų skulptūrėlės.

## Taip pat skaitykite

* Darbėnų kapinių koplyčia

## Šaltiniai

## Nuorodos

*  	Kretingos muziejus. Darbėnų koplyčia Kretingos gatvėje. *limis.lt* 
* Kretingos krašto enciklopedija. Darbėnų mstl. koplytėlė su Nukryžiuotojo skulptūra . *kretvb.lt*
Privedimas iki absurdo

**Privedimas iki absurdo** () – loginis argumentavimo, netiesioginio įrodymo metodas, siekiant atskleisti pasirinkto teiginio klaidingumą arba teisingumą, kai tiesiogiai to patikrinti negalima. Pasirinktas teiginys neatmetamas, tačiau parodomas absurdas, prie kurio veda logiškai argumentuotos išvados, pagrįstos prielaida, kad teiginys yra teisingas arba padaroma prielaida, kad teiginys yra klaidingas, o išvestinė argumentuota išvada yra absurdiška arba neįmanoma.

Matematinių teoremų įrodymuose privedimas iki absurdo naudojamas kaip įrodymas per prieštarą (), kai išvestiniai argumentai priveda prie prieštaros, o prieštara negali būti tiesa. Logikos prieštaravimo dėsnis neleidžia suderinti teiginio ir to paties teiginio neiginio, t. y., teiginys p ir jo neigimas \neg p („ne p“) vienu metu negali būti ir teisingas, ir klaidingas (\neg(p\land \neg p)).

*Pavyzdys:*
Teiginys, kad skaičius N yra mažiausias racionalusis skaičius ir porinis skaičius nėra tiesa, nes jeigu taip būtų, tai jį būtų galima padalinti ir gauti dar mažesnį.

Teiginius, kuriuose naudojami universalūs kriterijai, kaip „visada“, „niekada“, „visi“, „niekas“ ir pan., dažnai galima privesti iki absurdo.

## Klaidingas taikymas
Kaip ir bet kuri argumentavimo strategija, privedimas iki absurdo gali būti naudojamas netinkamai, privedant iki loginės argumentacijos klaidos, panašiai kaip slidi nuokalnė. Dažnai klaidos prigimtis yra prielaidoje, kad teiginys galioja visomis aplinkybėmis.

*Pavyzdys:*
Jeigu sumažinus darbo valandas padidėja darbo produktyvumas, tada nedirbant pasiekiamas didžiausias produktyvumas. Argumento klaida yra prielaidoje, kad produktyvumo priklausomybė nuo darbo valandų yra tiesinė.

## Taip pat skaitykite
* Logika
* Teiginių logika
* Argumentacijos klaida
* Paradoksas
* Retorika

## Nuorodos
CoRoT-22 b

**CoRoT-22 b** – egzoplaneta, skriejanti apie geltonąją nykštukę CoRoT-22. Nuo Saulės sistemos nutolusi apie 1931 šviesmetį (~592 parsekus).

CoRoT-22 b yra į Neptūną panaši dujinė milžinė. Planeta yra 12,2 karto masyvesnė už Žemę, jos spindulys siekia 0,435 Jupiterio spindulio (arba 4,88 Žemės spindulio). CoRoT-22 b masė nustatyta radialinių greičių metodu. Planetos vidutinis tankis yra mažesnis nei 2,56 g/cm³. Apie savo žvaigždę planeta apskrieja per 9,8 paros, jos orbitos spindulys yra 0,092 av, o ekscentricitetas – 0,08. CoRoT-22 b pusiausvyros temperatūra – 885 K.

Apie planetos atradimą pranešta 2014 m. Planeta aptikta CoRoT kosminiu teleskopu, taikant tranzitų metodą. CoRoT-22 b yra vienintelė CoRoT-22 sistemoje aptikta planeta.

## Šaltiniai

## Nuorodos
* „CoRoT-22 b: a validated 4.9 RE exoplanet in 10-day orbit“ (PDF)
Darbėnų kapinių koplyčia

**Darbėnų kapinių koplyčia** – Darbėnų miestelio (Kretingos raj.) kapinių koplyčia, stovinti Palangos gatvėje (kelyje į Šventąją). Ji supama kapų su antkapiniais paminklais ir kryžiais, šalia pagrindinio tako, vedančio nuo pagrindinių vartų į kapinių gilumą. Atidaroma per Visų šventųjų dienos iškilmes maldoms už mirusiuosius.

## Istorija

Darbėnų kapinės skaičiuoja jau 200 metų. XX a. pradžioje čia koplyčią pastatė dailidė ir stalius Juozas Bendikas, kilęs iš Kašučių kaimo. Jos statybai aukojo Darbėnų parapijos tikintieji.

2011 m. atnaujinta ir išsaugota istorinė kapinių koplyčia pagal architekto Juozo Januševičiaus projektą. Buvo nuardytas ir naujomis skiedromis uždengtas stogas, pakeisti lietvamzdžiai, vėjalentės, restauruotos išlikusios detalės. Darbėnų parapijos klebonas Aivaras Pudžiuvelis jau 2009 m. lapkričio 1-ąją atgaivino tradiciją kapinių koplyčioje susirinkti į šv. Mišias už mirusiuosius bei surengti gedulo vėliavų procesiją.

## Architektūra

Koplyčiai būdinga Žemaičių krašto sakralinė medinė architektūra. Ant sienos, kairėje prie įėjimo durų, pritvirtinta metalinė plokštelė su įrašu „Liaudies dailės paminklas saugomas valstybės“. Statinys medinis, stačiakampio plano, su trisiene smailėjančia apside. Koplyčia 9 m aukščio, 5,5 m pločio, 9,5 m ilgio. Statinio pagrindinio tūrio dvišlaitis stogas, kartu su apsidės stogu, dengti skiedromis. Tai liaudies meistrų statinys, tačiau šių laikų meistrai įsitikino ypač techniškai padaryta stogo konstrukcija. Ant priekinio fasado kraigo įtaisytas nedidelis stačiakampis bokštelis, ant kurio uždėta šalmo pavidalo smailė su kaltiniu kryžiumi. Lauko sienų apdailai panaudotos medinės lentos, sukaltos vertikaliai, su antlenčiais. Priekinės sienos viduryje įstatytos dvivėrės stačiakampės durys. Šoninių fasadų sienose įrengta po du arkinius langus, priekinėse šių sienų dalyse – po rombo formos švieslangį.

Virš įėjimo durų, ant sąramos, įrengtas pusapvalis, ornamentu puoštas imitacinis švieslangis. Priekinio fasado trikampį frontoną pagyvina jo centre įtaisytas trikampis švieslangis. Frontono viršuje išsiskiria ryškiaspalvis stilizuoto augalinio motyvo ornamentas, sudėtas iš pjaustytų lentelių. 

Koplyčioje yra nedidelis savitas medinis altorius su priešais įrengta medine ažūrine sienele. Panašiai atitvertas virš įėjimo durų įrengtas vargonų choras. Senieji gyventojai mena prieš maždaug 50 metų koplyčioje buvus ir vargonus.

## Taip pat skaitykite

* Darbėnų koplyčia Kretingos gatvėje

## Galerija


Darbėnų kapinių koplyčia, durys.JPG |Laukujės durys
Altorius. Darbėnų kapinių koplyčia.JPG|Altorių skiria meniška tvorelė
Balkonas. Darbėnų kapinių koplyčia.JPG|Vaizdas į balkoną


## Šaltiniai

* Kretingos krašto enciklopedija. Darbėnų mstl. kapinių koplyčia 
* Telks kilniai misijai: išsaugoti Darbėnų kapinių koplyčią. *pajurionaujienos.com*
* Pradės restauruoti koplyčią. *pajurionaujienos.com*
Pajuodupės dvaras

**Pajuodupės dvarvietė** – buvęs dvaras Pajuodupėje (Kupiškio rajonas).

## Istorija
Pajuodupės dvaras priklausė Kupiškio seniūnijai, kurios valdytoju 1568–1575 m. buvo valstybės iždininkas Mikalojus Jonas Naruševičius, 1589–1603 m. – jo sūnus, Žemaitijos kaštelionas Mikalojus Naruševičius. 1616 m. seniūniją laikė Aleksandras Korvinas-Gosievskis, kuris ją 1636 m. valdovo sutikimu perleido Vilhelmui Tyzenhauzui. Karalius Jonas Kazimieras 1667 m. už švedų užgrobtoje teritorijoje prarastas valdas Tyzenhauzui suteikė Kupiškio seniūno pareigas ir iki gyvos galvos dovanojo tris Kupiškio seniūnijos dalis. 1771 m. Kupiškio seniūniją iš Benedikto Tyzenhauzo perėmė LDK kancleris Frydrichas Mykolas Čartoriskis. 1780 m. F.M. Čartoriskio žmonai Eleonorai suteikta teisė perduoti valdą sūnui Adomui Kazimierui Čartoriskiui ir jo žmonai Elžbietai. 1789 m. Kupiškio seniūnija buvo valdoma A.K. Čartoriskio. Lietuvą prijungus prie Rusijos, 1797 m. caro įsaku Kupiškio seniūnija iki mirties palikta valdyti A.K Čartoriskiui ir jo žmonai Izabelei. Po 1831 m. sukilimo ir Izabelės Čartoriskos mirties 1835 m. caro nurodymu Kupiškio seniūnija turėjo būti paimta į valstybės iždą, tačiau tik 1842–1843 m. atlikta dvaro liustracija ir 1844 m. dvaras perėjo valstybės žinion.

1603 m. Inventorius prasideda Kupiškio dvaro aprašymu. Nurodoma, kad dvaras buvo prie Juodupės upelio, netoli Lėvens upės, tad dar buvo vadinamas Pajuodupe (Поядупе). Išvardyta dvare stovėjusių 13 įvairiausių pastatų bei statinių. Dvaro teritorija buvo aptverta, o į ją buvo patenkama pro didžiuosius vartus, kurie buvo šiaudais dengtu stogeliu. Smulkiausiai aprašytas naujasis dvaro gyvenamasis namas (rūmas).

Nurodyta, kad jis neseniai pastatytas ir turi 2 židinius. Stogas dengtas gontais (lentelėmis). Name yra erdvi priemenė, du dideli ištaigingi kambariai. Namo gale mūrinis alkierius, skirtas aludei, ir dar vienas pokylių kambarys. Namo langai su stiklais, įstatytais į alavinius rėmus. Baldai vietos meistrų darbo. Vandens malūnas, nors senas, bet tvarkingas ir su visais įrenginiais. Dvi naujos klėtys ir kluonas pastatyti iš pušų ir eglių rąstų. Kupiškio dvarui priklauso 20,5 valako (438,29ha) žemės, kurią apdirbdavo lažo prievolę atlikdami valstiečiai.

2000 m. dvarvietė įtrauktą į Kultūros vertybių registrą, 2005 m. pripažintas valstybės saugomu.

## Išnašos

## Nuorodos
* Kupiškio seniūnija XVI–XIX amžiais
* Pajuodupė- buvęs Kupiškio seniūnijos centras
* Pajuodupės dvarvietė Kultūros vertybių registre
Bernie Sanders

**Berni Sandersas** (, 1941 m. rugsėjo 8 d.) – JAV politikas, JAV senatorius, atstovaujantis Vermonto valstijai.

Politikas 2016 m. dalyvavo JAV demokratų partijos rinkimuose kandidatuoti į prezidentus, tačiau jų nelaimėjo. 

B. Sandernas gimė 1941 m. rugsėjo 8 d. Brukline žydų šeimoje. Būsimas politikas lankė Bruklino koledžą, o 1964 m. baigė Čikagos universitetą.

1991 m. jis tapo Jungtinių Valstijų Atstovų rūmų nariu ir juo buvo iki 2007 m.

2007 m. politikas Vermonto valstijoje buvo išrinktas senatoriumi. Vėliau jis buvo perrinktas 2012 ir 2018 m.

2019 m. vasario mėnesį B. Sandersas pradėjo savo antrąją prezidentinę kampaniją ir planavo dalyvauti 2020 m. JAV prezidento rinkimuose.

## Šaltiniai

|-
Vailuku (upė)

**Vailuku** () – upė Havajuose, Havajų (Didžiojoje) saloje. Ilgiausia (45,1 km) ir vandeningiausia (vid. debitas 7,8 m³/s) Havajų salyno upė. Prasideda Mauna Kėjos ugnikalnio rytiniame šlaite 3 300 m vjl. Teka į rytus tarp Mauna Kėjos ir Mauna Loa ugnikalnių, įteka į Hilo įlanką Ramiajame vandenyne ties Hilu. Žemupyje įkurtas Vailuku upės valstijos parkas su *Rainbow Falls*, *Peʻepeʻe Falls* kriokliais ir *Boiling Pots* nedidelių krioklių ir baseinų kaskada. Aukštupyje ir vidurupyje vyksta komercinės įveistų gyvūnų medžioklės, žemupys – populiari maudymosi ir vandens pramogų vieta. Hilo mieste – dvi hidroelektrinės.

Havajiečių kalba *wai* reiškia gėlą vandenį, o *luku* – griovimą, naikinimą. Upei charakteringi trumpi, staigūs potvyniai. Pasak legendos, upė atsirado dievui Maui kovojant su pabaisa driežu Kuna.

## Šaltiniai
Michael Thuique

**Maiklas Tuikė Diasas Santošas** (*Michael Thuique Dias Santos*; g. 1993 m. kovo 21 d.) – Brazilijos futbolininkas, puolėjas.

## Karjera
Žaidėjas kilęs iš Brazilijos. Futbolą žaidė gimtinėje, profesionalo karjerą pradėjo gimtojoje Brazilijoje, kur atstovavo Gojanijos „Vila Nova” klubui.

### Famalikauno „Famalicao”
2017 m. žaidė Portugalijoje, „LigaPro” lygoje, atstovavo Famalikauno „Famalicao”.

### FK Jonava
2018 m. atstovavo FK Jonava. A lygoje sužaidė aštuonerias rungtynes ir pelnė du įvarčius.

### Nacional SP
2019 m. žaidė Nacional SP.

### FK Riteriai
2020 m. vasario mėn. pranešta, kad žaidėjas atstovaus FK Riteriai. 2020 m. A lyga pirmenybėse pasirodė 16 rungtynių ir pasižymėjo vienu įvarčiu. Po sezono pranešta, kad su žaidėju sutartis buvo nutraukta abipusiu susitarimu.

### FK Kauno Žalgiris
2021 m. persikėlė į FK Kauno Žalgiris.

2021 m. balandžio 16 d. pelnė pirmą įvartį kauniečiams rungtynėse prieš DFK Dainava. Tai buvo vienintelis rungtynių įvartis.

2021 m. balandžio 21 d. pelnė įvartį rungtynėse prieš FC Hegelmann Litauen. Galutinis rezultatas 3:2 žalgiriečių naudai.

2021 m. balandžio 25 d. pelnė įvartį rungtynėse prieš FK Banga Gargždai. galutinis rezultatas 5:1 žalgiriečių naudai.

2021 m. birželio 12 d. XVII (17) turo rungtynėse pelnė vienintelį įvartį. Po šios pergalės FK Kauno Žalgiris pakilo į pirmą turnyrinės lentelės vietą. Pergalingas smūgis mače prieš „Dainavą“ lėmė kauniečių pergalę, o žaidėjas buvo išrinktas į simbolinę turo rinktinę.

2021 m. birželio 20 d. rungtynėse prieš Kauno rajono „Hegelmann Litauen“ pelnė įvartį ir išlygino rezultatą 1:1. Galutinė rungtynių baigtis 2:2.

2021 m. rugpjūčio 20 d. rungtynėse prieš DFK Dainava pelnė vienintelį rungtynių įvartį jau per pridėtą laiką ir kauniečiai iškovojo pergalę rezultatu 1:0.

2021 m. lapkričio 6 d. rungtynėse prieš FC Džiugas pelnė du įvarčius, ir žemaičiai pralaimėjo kauniečiams rezultatu 1:5.

### Bnei Yehuda klubas
2022 m. rugsėjo 25 d. pranešta, kad žaidėjo kontraktą išpirko Tel Avivo „Bnei Yehud“ klubas iš Izraelio, kuris rungtyniavo antros pakopos pirmenybėse.

### FC Hegelmann
2023 m. sausio 11 d. tapo žinoma, kad žaidėjas grįžta į Lietuvą ir atstovaus FC Hegelmann.

2023 m. kovo 4 d. debiutavo A lygos rungtynėse prieš DFK Dainava. „Hegelmann“ klubas nugalėjo varžovus rezultatu 3-0.

2023 m. kovo 18 d. rungtynėse prieš FC Džiugas pasižymėjo įvarčiu.

2024 m. liepos 18 d. pelnė du įvarčius A lygos rungtynėse prieš Gargždų „Bangą“ ir svariai prisidėjo prie pergalės rezultatu 4-2.

2024 m. gruodžio 13 d. tapo žinoma, kad pasibaigus sutarčiai futbolininkas palieka klubą.

### „Shamakhi“
2025 m. sausio mėn. tapo žinoma, kad karjerą tęs „Šamachi“ (Azerbaidžanas) klube.

### FK Be1
 FK Be1 pranešė kad žaidėjas grįžta į Lietuvą ir pasirašė sutartį su klubu.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

;  su FK Kauno Žalgiris
* '''A lygos bronzos medaliai: 2021 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* footballdatabase.eu
* Globalsportsarchive
Oleksandras Aksionovas

**Oleksandras Aksionovas** (*Аксьонов Олександр Олександрович*; g. 1994 m. sausio 7 d.) – Ukrainos futbolininkas, rungtyniaujantis vidurio gynėjo pozicijoje. Buvęs „Bangos“ klubo žaidėjas, atstovavęs klubui 2020 ir 2021 m. sezonuose.

## Karjera
Kramatorske gimęs futbolininkas yra žaidęs Donecko „Metalurgo“ jaunimo komandoje. vėliau gimtojo miesto Avanhard komandoje. 2013-2015 metais atstovavo Simferopolio “SK Tavriya” ir Mariupolio “FK Mariupol”, kurios žaidė Premjer lygoje, o vėliau kelis sezonus praleido Ukrainos pirmoje lygoje. 2019 metų sezoną futbolininkas pabaigė Kramatorsko “Avanhard”.

### FK Banga
#### 2020 m. sezonas
2020 m. atvyko į Lietuvą ir tapo FK Banga Gargždai nariu. 2020 m. ukrainietis žaidė 20 oficialių rungtynių (19 „Optibet A lygoje“ ir vienerias LFF taurės turnyre).

#### 2021 m. sezonas
2021 m. su žaidėju buvo pratęsta sutartis.

2021 m. balandžio 21 d. rungtynėse prieš Kėdainių „Nevėžį“ pelnė įvartį. 55 rungtynių minutę po E.Stočkūno perdavimo galva pasiuntė kamuolį į vartus ir rezultatas tapo 4:1. Galutinė baigtis 5:1.

2021 m. birželio 30 d. pranešta, kad žaidėjas paliko komandą. 2021 m. ukrainietis žaidė 15 oficialių rungtynių 15 rungtynių (14 „Optibet A lygoje“ ir vienerias LFF taurės turnyre). Pelnė vieną įvartį.

### FK Minaj
#### 2022 m.
2022 m. vasario mėn. pasirašė sutartį su Ukrainos FK Minaj.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* lietuvosfutbolas.lt
* fkbanga.lt svetainė
* Transfermarkt
Rūdaičių šv. Antano Paduviečio koplyčia

**Rūdaičių šv. Antano Paduviečio koplyčia** – naujai įrengta, veikianti katalikų koplyčia Kretingos rajone, Rūdaičiuose (Kretingos sen.), 7 km į šiaurės vakarus nuo Kretingos. Priklauso Vydmantų šv. Jono Krikštytojo parapijai. Koplyčia atidaroma mišioms sekmadieniais. Ja rūpinasi Rūdaičių „Pajūrio bendruomenė“.

2011 m. vasario 19 d. Vatikano Apaštališkoji penitenciarija išleido dekretą, suteikiantį Rūdaičių koplyčiai visuotinius atlaidus (šis dokumentas saugomas Vydmantų parapijoje). 2013 m. birželio 13 d. naujai įrengtose patalpose koplyčią pašventino 
Palangos parapijos kunigas Kęstutis Timofejevas.

2017 m. Šv. Antano Paduviečio koplyčia pasipuošė tabernakuliu ir Popiežiaus Jono Pauliaus II paveikslu, kurie mišių metu buvo pašventinti. Tai sutapo ir su Popiežiaus Jono Pauliaus II (1920–2005) dvylikos metų mirties metinėmis. 

## Istorija

Sovietmečiu Rūdaičiai garsėjo kaip turtingo Karolio Požėlos kolūkio centras. Tuometinio pirmininko Stanislovo Mažeikos rūpesčiu, dar prieš sugriūvant kolūkiui, 1990 m. vaizdingoje Rūdaičių tvenkinio pakrantėje pastatyta masyvi koplyčia. Kalbama, kad pirmininkas pagailėjo žmonių, kurie eidavo melstis į atokius maro kapus ir prie mažos koplytėlės Prano Drungilo sodyboje. Statybos vyko iš žmonių suaukotų pinigų. Koplyčią suprojektavo architektas Adomas Skiesgilas. Ji buvo pastatyta Sąjūdžio iškilimo laikais. Tuomet gyvenvietėje atsirado skulptūrų, mažosios architektūros objektų, tarp jų – ir koplyčia. Vietos gyventojai papuošė naująją koplyčią šventųjų paveikslais, skulptūromis, šalia pasodino nedidelį parką, erdvę aplink koplyčią apšvietė, surengė pašventinimo iškilmes.

Koplyčia tikinčiųjų lūkesčius tenkino ribotai. Mišios prie jos buvo aukojamos tik vasarą, nereguliariai. Kitu metų laiku retkarčiais iš Lenkimų atvykstantis kunigas buvo priimamas kultūros namų filiale. Seniesiems rūdaitiškiams melstis pasaulietinėje erdvėje nebuvo priimtina. S. Mažeika teigė, kad buvo gavęs leidimą statyti Rūdaičiuose ir bažnyčią. Deja, idėja žlugo, kai ūkio vadovas išėjo iš darbo. Anot jo, Vilniuje jau buvo parengtas bažnyčios projektas, bereikėjo jį parsivežti ir įgyvendinti, nes vieta jau buvo žinoma – parke, priešais mokyklą. 

Kalbama, jog S. Mažeikos koplyčios Švč. Mergelės Marijos skulptūra priklausė Kazimieraičių šeimai, ir yra atkeliavusi iš buvusio Nagarbos kaimo. Iš koplyčios Marijos statula buvo paimama ir nunešama į kultūros namus Mišioms.

## Galerija

Rūdaičių koplyčia. Interjeras.JPG|Šv. Antano Paduviečio koplyčios maldų salė
Rūdaičių koplyčia. Altorius.JPG|Vaizdas į altorių
Rūdaičių koplyčia. Interjeras 2.JPG|Maldų salės galinės eilės
Rūdaičių koplyčia, statyta Mažeikos.JPG|Ūkio vadovo S. Mažeikos statyta koplyčia
Rūdaičių koplyčia, vidus.JPG|Skulptūros koplyčios viduje


## Šaltiniai
Daniel K. Inouye tarptautinis oro uostas

**Daniel K. Inouye tarptautinis oro uostas** (IATA – **HNL**, ICAO – **PHNL**, taip pat vadinamas **Honolulu oro uostas**) – pagrindinis oro uostas Havajuose, esantis Oahu saloje. Oro uostas patenka tarp 30 JAV oro uostų pagal užimtumą. Kasmet oro uostas aptarnauja apie 21 milijoną keleivių.

Oro uostas pavadintas buvusio senatoriaus nuo Havajų Daniel Inouye garbei.

Šiame oro uoste savo pagrindinę bazę turi didžiausia salų oro kompanija „Hawaiian Airlines“, siūlanti tiesioginius skrydžius ne tik tarp Havajų salų, bet ir į Šiaurės Ameriką, Aziją bei Okeaniją.

Oro uostas turi 6 pakilimo ir tūpimo takus, iš kurių du pastatyti atviroje jūroje. Vienas jų, atidarytas 1977 m., buvo numatytas ir kaip alternatyvus tūpimo takas Space Shuttle programos erdvėlaiviams.

## Šaltiniai
Hawaiian Airlines

**„Hawaiian Airlines“** () – pagrindinė Havajų oro linijų bendrovė. Tai yra devinta didžiausia 2019 m. JAV aviakompanija, aptarnavusi 11 751 003 keleivius. 

Įmonės būstinė yra Honolulu mieste, o pagrindinis oro uostas – Daniel K. Inouye tarptautinis oro uostas.

„Hawaiian Airlines“ yra seniausia JAV oro kompanija, nepatyrusi aviakatastrofos, taip pat laikoma viena punktualiausių JAV avialinijų.

## Flotilė
2019 m. pabaigoje „Hawaiian Airlines“ flotilę sudarė šie orlaiviai:





Avialinijos savo Boeing 717 orlaivius vadina pagal paukščių, randamų Polinezijoje, vardus. Airbus A330 orlaiviai vadinami žvaigždynų, pagal kuriuos polineziečiai naviguodavo, pavadinimais, o Airbus A321neo orlaivius – pagal augalų ir miškų, augančių Havajuose, pavadinimus.

## Išnašos
Mirabelio dvaras

**Mirabelio įtvirtinta dvarvietė** – XV a. minimas Mirabelio piliakalnis, XVI–XVII a. kariniai įtvirtinimai, apie 1800 m. jame įkurtas Mirabelio dvaras, Mirabelio kaime, Kupiškio rajone.

## Istorija

### Pavadinimo kilmė
Mirabelio dvaras iš pradžių vadinosi ***Atadavariu***. Šis vardas galėjo būti kilęs iš veiksmažodžio „atiduoti“ (turint omenyje dvarui atiduoti duoklę). 1797 m. dvaras atiteko prancūzų diplomatui, nuo Prancūzijos revoliucijos pabėgusiam į Rusiją – Augustui Šuazeliui Gufjė. Gali būti, kad dabartinis vardas *Mirabelis* ir yra prancūziškos kilmės.

### Lauko įtvirtinimai
Dešiniajame Kupos upės šlaite ir apie 400 m į šiaurę nuo geležinkelio Rokiškis–Kupiškis yra išlikę senoviniai lauko įtvirtinimai. Po kelių žvalgomųjų ekspedicijų nustatyta, jog įtvirtinimai supilti XVI–XVII amžiuje, tačiau jų paskirtis tebėra neaiški. Manoma, jog tai galėjo būti įtvirtinta dvaravietė.
Senovinius įtvirtinimus sudaro 170 m ilgio ir nuo 100 m iki 85 m pločio lygi aikštė. Jos šlaitai statūs, o aukštis svyruoja nuo 1 iki 3–4 metrų. Įtvirtinimai priskirti archeologiniams paminklams.
Dvaras jau egzistavo XVIII a. antroje pusėje. Apie tai liudija Lietuvos Nacionalinės M. Mažvydo bibliotekos Rankraščių skyriuje saugomi 1764–1773 m. laiškai. XVIII a. dvaras priklausė LDK iždo raštininkui Mykolui Kosakovskiui. Išlikę Mirabelio dvaro valdytojo Kristupo Semaškos susirašinėjimai ūkio reikalais su Mykolu Kosakovskiu bei jo žmona Barbora Ziberkaite-Kosakovskiene.XIX a. antroje pusėje Mirabelio dvaras priklausė prancūzų grafų Šuazelių (de Choiseul) giminei. XX a. pr. Mirabelio palivarką valdo Marija ir Liudvikas de Šuazel Guffie

Vietovė tarpukario Lietuvoje dažnai vadinama piliakalniu. Mirabelio piliakalnis pateko į Petro Tarasenkos sudarytą archeologijos paminklų sąrašą, padavimų yra užrašęs Jurgis Elisonas.

1969 m. Mirabelį žvalgė Istorijos instituto archeologai, konstatavo, jog žemėse matosi dvaro liekanų.

1992 m. Mirabelio dvarvietė įtraukta į Kultūros vertybių registrą (u. k. 5279) . 1998 m. paskelbtas kultūros paminklu, 2005 m. pripažintas valstybės saugomu. 2018 m. Kupiškio rajono savivaldybės taryba įtraukė į lankytinų vietų sąrašą.

1993 m. atlikti Mirabelio karinių įtvirtinimų žvalgomieji archeologiniai tyrimai (vad. P. Tebelškis). 2015 m. atlikti Mirabelio aplinkos ir įtvirtintos dvarvietės teritorijos ir vizualinės apsaugos zonos archeologiniai žvalgymai (vad. V. Muralis).

## Nuorodos
* 2015 m. Mirabelio aplinkos ir įtvirtintos dvarvietės teritorijos ir vizualinės apsaugos zonos archeologiniai žvalgymai

## Šaltiniai
Salamiesčio akmuo

**Salamiesčio akmuo** – valstybės saugomas objektas, esantis Nodiejiškių kaime (Alizavos seniūnija, Kupiškio rajonas). Masyvus riedulys stūkso  ir  kelių sankirtoje.

2017 m. Lietuvos Respublikos Aplinkos ministerijos paskelbtas valstybės saugomu, Nr. D1-288.

## Duomenys
Riedulio aukštis siekia 2,45 m, ilgis – 4,45 m, plotis – 3,45 m. Perimetras – 12,50 m.

## Nuorodos
* Lietuvos Respublikos saugomų teritorijų valstybės kadastras
Alizavos ąžuolas

**Alizavos ąžuolas** – įspūdingų matmenų ąžuolas, botaninis, valstybės saugomas gamtos paveldo objektas, esantis Alizavos miestelyje, Kupiškio rajone.

## Duomenys

* Tai paprastasis ąžuolas (*Quercus robur L.*). 
* Apimtis 1,3 metro aukštyje – 4,50 m. 
* Aukštis – 21 m.

2017 m. Aplinkos ministerijos įsakymu Nr. D1-288 paskelbtas valstybės saugomu.

## Išnašos
2021 m. Baltijos taurė

**2021 m. Baltijos taurė** (, ) – Baltijos taurės futbolo turnyras, kuris turėjo vykti 2020 m. birželio 2-11 dienomis trijose Baltijos šalyse. Turnyre planavo dalyvauti visos 3 Baltijos valstybės, žaisti vyrų ir moterų pagrindinės bei U-21 vyrų rinktinės.

Dėl kilusios COVID-19 viruso pandemijos, 2020 m. balandžio 1 d. buvo pranešta kad varžybos atidedamos neribotam laikui. 

 buvo paskelbtos naujos turnyro datos –  1-10 d. Taip pat vyko vyrų U-17, moterų pagrindinių bei WU-19 rinktinių turnyrai.

## Varžybos
### Vyrų
----

----

----

----
#### Galutinė lentelė

### Vaikinų U-17 rinktinė
----

----

----

----
#### Galutinė lentelė

### Moterų
#### Pusfinaliai
----

----

----
#### Dėl III vietos
----

----
#### Finalas
----

----
### Merginų WU-19 rinktinė
Turnyras vyko birželio 27–29 dienomis Taline.

----

----

----

----
#### Galutinė lentelė

## Išnašos
HD 10647 b

**HD 10647 b** – egzoplaneta, skriejanti apie F spektrinės klasės žvaigždę HD 10647, esančią Eridano žvaigždyne. Nuo Saulės sistemos nutolusi 56,4 šviesmečio (17,30 parseko).

HD 10647 b yra dujinė milžinė. Jos masė siekia 0,94 Jupiterio masės, o spindulys apytikriai 1,23 karto didesnis nei Jupiterio. Apie savo žvaigždę HD 10647 b apskrieja per 989 parų (kitais duomenimis, 1003 paras), jos orbitos spindulys – 2,015 av, o ekscentricitetas – 0,15. Planetos pusiausvyros temperatūra – 195,9 K.

HD 10647 b atrasta 2003 m. W. M. Keck observatorijoje, taikant radialinių greičių metodą. HD 10647 b yra vienintelė HD 10647 sistemoje aptikta planeta.

## Šaltiniai
Žvėrių vinkšna

**Žvėrių vinkšna** – įspūdingų matmenų paprastoji vinkšna (*Ulmus laevis* Pall.), esanti Žvėrių kaime, Noriūnų seniūnijoje, Kupiškio rajone.

## Duomenys
Objekto skelbimo saugomu tikslas – išsaugoti įspūdingų matmenų vinkšną. 2017 m. Aplinkos ministerijos įsakymu Nr. D1-288 paskelbtas valstybės saugomu objektu.

Apimtis 1,3 metro aukštyje – 5,35 m. Aukštis – 18 m.

## Nuorodos
*Lietuvos Respublikos saugomų teritorijų valstybės kadastras
Polinezijos trikampis

**Polinezijos trikampiu** vadinamas regionas Ramiajame vandenyne su trimis salų grupėmis jo kampuose: Havajais šiaurėje, Velykų sala rytuose ir Naująja Zelandija pietuose. Terminas dažnai vartojamas Polinezijos regiono užimamo ploto supaprastintam apibūdinimui.

Polineziečių gyvenviečių pėdsakų yra ir už trikampio ribų: šiaurėje Nekerio saloje, rytuose Sala i Gomeso saloje ir pietuose Oklendo salų grupės Enderbio saloje. Polineziečių gyventa ir Norfolko saloje bei Kermadeko salose, tačiau iki europiečių atvykimo visos šios salos buvo nebegyvenamos.

Šiais laikais gausiausios polineziečių tautos yra maoriai, havajiečiai, tongiečiai, samojiečiai, niujiečiai ir taitiečiai. Regiono vietiniai gyventojai kalba polineziečių kalbomis, kurias lingvistai priskiria malajų-polineziečių kalbų šakos okeaniečių kalbų grupei. Kalbos kilusios iš proto-austroneziečių kalbos, vartotos prieš 5000 m. Pietryčių Azijoje. Polineziečių gyvenamų salų yra ir už Polinezijos trikampio ribų gretimoje Melanezijoje ir Mikronezijoje.

Terminas „Polinezijos trikampis“ pradėtas vartoti europiečių etnografų, remiantis prancūzų jūrininko Žiulio Diumono d’Urvilio 1831 m. patikslintomis Polinezijos etnografinėmis ribomis, atskyrus nuo Polinezijos regiono Melaneziją ir Mikroneziją.

## Išnašos

## Šaltiniai
* ''What Is The Polynesian Triangle?'' Worldatlas. Nuoroda tikrinta 2020-02-12.
Athlone Town (moterys)

**Athlone Town moterų komanda** – Airijos moterų futbolo komanda iš Atlono. Rungtyniavo Nacionalinėje moterų lygoje (). 

## Stadionas
Namų rungtynes žaidžia Atlono stadione, talpinančiame 5 tūkst. žiūrovų. Iš jų 2 tūkst. vietų yra sėdimos.

## Istorija

Klubas įkurtas 1887 m. Vyrų komanda dalyvauja šalies futbolo pirmenybėse.

### Athlone Town WFC
2020 m. suburta moterų komanda. Nuo 2020 m. dalyvavo aukščiausioje šalies lygoje. 2024 m. sezone pirmą kartą klubo istorijoje merginos iškovojo čempionių titulą.

## Pasiekimai
;  **[[Women's National League]]:**
*  **Čempionės (2):** 2024, 2025 m.
;  **Airijos moterų futbolo taurė:**
* **Laimėtojos (1):** 2023 m.

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Nike (metai nežinomi);

## Taip pat skaitykite
* Athlone Town AFC

## Išnašos

## Nuorodos
* Oficiali klubo svetatinė
* SOCCERWAY
* FLASHSCORE
Cork City (moterys)

**Cork City moterų komanda** – Airijos moterų futbolo komanda iš Korko. Rungtyniavo Nacionalinėje moterų lygoje (). 

## Istorija

Klubas įkurtas 1984 m. Vyrų komanda dalyvauja šalies futbolo pirmenybėse.

### Cork City WFC
Ankstesniais metais būta komandos, kuri vadinosi **Cork Women`s FC**. Moterų komanda dalyvauja aukščiausioje šalies lygoje.

## Stadionas
Namų rungtynes žaidė Bishopstown Stadium. Svarbesnes rungtynes žaidė Turners Cross stadione.

## Sezonai
#### Cork Women`s FC

#### Cork City FC

## Apranga
; Sportinės aprangos pokyčiai
* Namuose rungtyniauja žalia apranga. 

; Aprangos gamintojai
*  Rebel Army (metai nežinomi);

## Taip pat skaityti
* Cork City FC

## Išnašos

## Nuorodos
* Oficiali klubo svetatinė
* SOCCERWAY
* FLASHSCORE
Velnio akmuo (Kupiškis)

**Akmuo su „Velnio pėda“** – archeologinis, istorinis paminklas, esantis Gyvakarų kaime, Alizavos seniūnijoje, Kupiškio rajone.

## Istorija
1971 m. akmenį žvalgė Mokslinė metodinė kultūros paminklų apsaugos taryba. 1973 m. įrašytas į Lietuvos kultūros paminklų sąrašą. Akmuo garsus savo dydžių ir tuo, jog ant jo viršaus matomas įspaudas panašus į velnio kanopą. Dalis akmens įsmigęs į žemę.

2023 m. įtrauktas į Kupiškio rajono lankytinų vietų sąrašą.

## Duomenys

Akmuo yra apie 100 m. į rytus nuo Gyvakarų kaimo kryžkelės su  keliu.

* Akmens dydis (vizualiai matomas) – 3x2,7 m.
* Aukštis (virš žemės) – 1,7 m.
* Įdubos „Velnio pėda“ dydis – 10x6 cm, gylis – 6 cm.

## Šaltiniai

* Mokslinės metodinės tarybos Koordinacijos grupės ekspedicijos po Kupiškio rajoną ataskaita.
* Objektas Kultūros vertybių registre
Shelbourne (moterys)

**Shelbourne moterų komanda** () – Airijos moterų futbolo komanda iš Dublino. Rungtyniavo Nacionalinėje moterų lygoje (). 

## Istorija

Klubas įkurtas 1895 m. Vyrų komanda dalyvauja šalies futbolo pirmenybėse.

### Shelbourne Ladies FC
1995 m. pirmą kartą suburta moterų komanda prie Shelbourne klubo. Vėlesniais metais išformuota. Moterų komanda rungtyniavo aukščiausioje šalies lygoje. 1995 m. vėl suburta moterų komanda, bet vėlesniais metais vėl buvo išformuota. 2007 m. vėl suburta moterų komanda.

2023–2024 m. moterų čempionių lygos atrankoje pateko į aštuntą atrankos grupę. 2023 m. rugsėjo 6 d. Šiauliuose, Savivaldybės stadione, pralaimėjo Glasgow City FC (Škotija) rezultatu 0-2. Į grupės finalą pateko Glasgow City FC, o Shelbourne kovojo dėl trečiosios vietos.

## Pasiekimai
;  **[[Women's National League]]:**
* **Airijos čempionės (3):** 2016, 2021, 2022 m.
;  **Airijos moterų futbolo taurė:**
* **Laimėtojos (3):** 2016, 2022, 2024 m.

## Stadionas
Namų rungtynes žaidžia „Tolka Park“ stadione. 

Taip pat gali rungtyniauti AUL Complex arba Morton Stadium.

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  O`Neills (metai nežinomi);

## Taip pat skaitykite
* Shelbourne FC

## Išnašos

## Nuorodos
* Oficiali klubo svetatinė 
* SOCCERWAY
* FLASHSCORE
* Globalsportsarchive
Buivėnų kapinynas

**Buivėnų kapinynas (vad. Milžinų kapais)** – XVI–XVII a. kapinynas Buivėnų kaime (Noriūnų seniūnija, Kupiškio rajonas).

## Tyrimai
Kapinyno žvalgomieji archeologiniai tyrimai atlikti 1983 metais (vadovas Povilas Tebelškis), kurių tikslas – patikrinti kapinyno išlikimo laipsnį, nustatyti jo teritoriją ir laikotarpį. Darbų metu ištirti 3 plotai (64 m²), kurių metu aptikta 13 apardytų kapų, iš jų identifikuoti 6 vyrų (35–55 metų amžiaus) ir 2 moterų (30–55 metų amžiaus) kapai (1, 2 pav.) Surinkti 48 radiniai. Daugiausia rasta 36 vienetai (Aleksandro Jogailaičio, Žygimanto Senojo, Žygimanto Augusto denarai ir dvidenariai, Stepono Batoro) monetų. Taip pat rastos 3 retos lietuviškos monetos – jų averse – Vytis, reverse – Gedimino stulpai. Lietuviškų monetų svoris – 0,099 g, 0,122 g, ir 0,126 g.

Antra radinių grupė – peiliai, kurių surasta 5 vienetai (4 kriauniniai ir 1 įtveriamasis). Kiti radiniai – žalvarinė sagtelė, žalvarinis žiedas, kaulinis adiklis, cilindro formos alavinis verpstukas.

Kasinėjimai parodė, jog kapinynas užima nedidelį plotą iškyšulio rytinėje dalyje, nes kitose tirtose vietose radinių nerasta.

## Paminklo apsauga
1973 m. įtrauktas į Lietuvos kultūros paminklų sąrašą. 1992 m. įtrauktas į Kultūros vertybių registrą (u. k. 6291 ). 1998 m. paskelbtas kultūros paminklu. 2005 m. pripažintas valstybės saugomu. 2018 m. įtrauktas į Kupiškio rajono lankytinų vietų sąrašą.

## Lokalizacija
Kapinynas yra Noriūnų sen., Kupiškio r., Buivėnų kaimo rytiniame pakraštyje, apie 100 metrų į V nuo vieškelio Kupiškis – Palėvenė, Lėvens upės slėnio dešiniajame šlaite, maždaug 13 metrų aukščio iškyšulyje.

## Šaltiniai

* Vidmantas Jankauskas, Kupiškėnų enciklopedija, I t. Vilnius, 2013, , 230 psl.
* Povilas Tebelškis, Buivėnų kapinyno 1983 m. žvalgomųjų archeologinių tyrimų ataskaita, KPC archyvas, Vilnius.
* Valstybinės archeologijos komisijos medžiaga, Buivėnų km., Kupiškio vals., Panevėžio aps., byla: 22, psl.: 85-92.
* Kupiškio etnografijos muziejaus archyvo fondas.

## Išnašos
Galway (moterys)

**Galway moterų komanda** arba **Galway WFC** – buvęs Airijos moterų futbolo komanda iš Golvėjaus. Rungtyniavo Nacionalinėje moterų lygoje (). 

## Istorija

### Galway WFC
Moterų komanda dalyvavo aukščiausioje šalies lygoje.

### Galway United

2022 m. rugsėjį Galway WFC paskelbė, kad „nenoromis“ pasitrauks iš kito sezono moterų nacionalinės lygos: „Tikimės, kad kiti asmenys ar subjektai perims mantiją ir tęs vyresnio amžiaus ir nepilnamečių moterų futbolo tradicijas Golvėjuje 2023 m.“.

2022 m. spalio 5 d. „Galway United“ klubas paskelbė, kad 2023 m. jie perims Golvėjaus moterų komandų valdymą. Naujuoju vyriausiuoju treneriu buvo paskirtas Phil Trill, 2022 m. dirbęs Alan Murphy asistentu Galway WFC. Jis tikėjosi užsitikrinti didžiąją dalį esamos komandos kitam sezonui.

## Stadionas
Namų rungtynes žaidžia „Eamonn Deacy Park“ stadione, talpinančiame 5 tūkst. žiūrovų. Trys tūkstančiai sėdimų vietų.

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaityti
* Galway United FC – apie vyrų pagrindinę komandą;
* Galway United (moterys) – apie moterų pagrindinę komandą;

## Išnašos

## Nuorodos
* **Oficiali klubo svetainė**
* SOCCERWAY
Čivų senkapis

**Čivų senkapis** – XVII a. pirmos pusės senkapis Čivų kaime (Skapiškio sen., Kupiškio r.).

## Istorija
1978 m. Čivų kaime pradėti melioracijos darbai. Istoriko Vytauto Merkio tėvų sodyboje buvo aptiktas senkapis. Archeologiniai tyrinėjimai vyko 1979 m. birželio 4–15 d. (tyrimų vadovas Stasys Juodelis), kurių metu iškastos 7 perkasos (264 m² bendro ploto) ir aptikti 8 palaidojimai – 4-rių vyrų, 1 vaiko, 1 moters ir 2 nenustatyti. Palaidojimo vietose buvo rasta geležinis žiedas, monetų: Zigmanto Vazos lietuviškas dvidenaris ir šilingas su 1623 m. data, žalvario dirbinių pėdsakų. Senkapio teritorija užėmė apie 1 arą.

## Lokalizacija
Čivų k. Skapiškio sen. 3 km į PV nuo Skapiškio miestelio, *Kupšakio* upelio pakrantėje.

## Šaltiniai

* Vidmantas Jankauskas, Kupiškėnų enciklopedija. I t. Vilnius, 2013, ISBN 978-609-447—115-5. psl. 291.
* S. Juodelis, V. Rastenytė, E. Lenčiskienė,  Čivų, Paprūdžių ir Radžiūnų senkapių, Kupiškio r., 1979 m. tyrinėjimų ataskaita, Rokiškis-Kupiškis, 1980.
Limerick (moterys)

**Limeriko moterų komanda** – buvusi Airijos moterų futbolo komanda iš Limeriko. Kitados dalyvavo Nacionalinėje moterų lygoje (). 

## Istorija

Klubas įkurtas 1937 m. Vyrų komanda dalyvavo šalies futbolo pirmenybėse.

### Limerick WFC
Moterų komanda dalyvavo aukščiausioje šalies lygoje.

## Stadionas
Namų rungtynes žaidė „Markets Field“ stadione.

## Sezonai

## Taip pat skaitykite
* Limerick FC

## Išnašos

## Nuorodos
* SOCCERWAY
Druskių kapinynas

**Druskių kapinynas** – II m. e. tūkstm. I p., XVII-XVIII m. e. a. valstybės saugomas kapinynas Druskių kaime (Šimonių sen., Kupiškio rajonas).

## Istorija
Iki 1976 m. ši vieta archeologams nebuvo žinoma. Tačiau Istorijos instituto archeologas Algirdas Girininkas, tais pačiais metais vykdydamas buvusio Jaros ežero akmens amžiaus stovyklos kasinėjimus, pastebėjo 6-13 cm skersmens ir 15-30 cm aukščio iškasinėtus kauburėlius.

Iškasus 6x4 m plotą, 1,25 m gylyje buvo atidengtos supuvusio medinio karsto liekanos. Aptiktos 4 kalvio darbo vinys su plačiomis galvutėmis. Nustatyta, kad čia palaidota moteris, jai į kapą įdėtas odinis maišelis su trimis monetomis: sidabrinis Rygos solidas ir du variniai Jono Kazimiero Vazos pinigėliai, vienas iš jų 1657 metų. Tiriant žemę, nustatytas 4-6 cm storio tamsios žemės sluoksnis, kuriame matėsi pelenų, sudegusių smulkių kaulų medžio anglies trupinėlių,  manoma, tai buvusio įrengto pilkapio pagrindas.

Antrieji žvalgomieji archeologiniai tyrimai atlikti 1998 m. Povilo Tebelškio. Jų metu ištirtas 64,5 m² plotas (2 perkasos ir 2 šurfai). Pirmoje perkasoje neradus pilkapiui būdingų požymių, nustatyta, kad tai supustyta kopa. Antroje perkasoje 15-20 cm gylyje nuo žemės paviršiaus surinktas nedidelis kiekis smulkių kaulų. Pagal tyrimus, kuriuos atliko VU Medicinos fakulteto dr. Rimantas Jankauskas, nustatyta, kad tai 5-10 metų vaiko, deginti kaulai, kremuoto 400–600 pagal Celsijų temperatūroje, tačiau nerastos jokios įkapės.

## Paminklo apsauga
1993 m. sausio 11 d., patvirtintas teritorijos planas, 1993 m. sausio 14 d. įtrauktas į naujai išaiškinamų archeologijos paminklų sąrašą. Kultūros vertybių registre unikalus kodas – 12213 .

## Lokalizacija
Druskių kapinynas yra Šimonių sen., 1,35 km į P-PR pusę nuo Kupiškio-Utenos kelio (Nr. 118) kryžkelės su keliu į Adomynę, 0,8 km į PV nuo Druskių kaimo senųjų kapinių, 0,2 km į PR nuo Aluotų, Druskių piliakalnio, miške.

## Pasakojimai, padavimai
Pasak vietinio gyventojo Juozo Augulio (g. 1921 m.) žmonės tą vietą vadino Senaisiais kapais. Maždaug iki 1959 m. kalvelėje stovėjo medinis kryžius su 1888 metų data. Pirmojo pasaulinio karo metu toje vietoje yra palaidoti kareiviai, o jiems atminti Petras Jakutis iš Aluotų kaimo ant pušies prikalė kryželį.

## Šaltiniai

* A. Tautavičius, V. Daugutis, 1969 m. gegužės 23-birželio 13 d. dirbusios žvalgomosios archeologinės ekspedicijos ataskaita, Vilnius, 1969.
* Algirdas Girininkas, 1976 m. žvalgomųjų kasinėjimų Druskių pilkapiuose, Kupiškio r. ataskaita, Kultūros paveldo centro archyvas, F7, ap.1, s.v. 182. P. 2.
* Povilas Tebelškis, Druskių kapinyno, Kupiškio r., 1998 m. žvalgomųjų archeologinių tyrimų ataskaita, Kultūros paveldo centro archyvas, F39, ap.1, s.v. 259. P. 32.
DLR Waves

**Dún Laoghaire–Rathdown Waves moterų futbolo komanda** – Airijos moterų futbolo komanda iš Dan Lerė-Ratdauno. Rungtyniavo Nacionalinėje moterų lygoje (). 

## Istorija
Komanda buvo suburta 2012 m. Žaidė aukščiausioje lygoje, tačiau ypatingais pasiekimais pasigirti negalėjo.

Nuo 2014–2015 m. sezono su bendradarbiavo su UDC. Buvo subūrę bendrą komandą su UCD Women's Soccer Club. Vadinosi UDC Waves. Pirmais sezonais naujadaras kovojo dėl apdovanojimų, tačiau vėliau nebepateko tarp stipriausių komandų. Po 2018 m. sezono partnerystė nutrūko.

Nuo 2019 m. sezono dalyvauja aukščiausioje šalies lygoje **Dún Laoghaire–Rathdown Waves**, o trumpiau **DLR Waves** pavadinimu. 2019 m. užėmė ketvirtą vietą tarp aštuonių dalyvių.

## Stadionas
Namų rungtynes žaidė „Jackson Park“ stadione, talpinančiame tris tūkstančius žiūrovų. Pusantro tūkstančio sėdimų vietų.

## Sezonai
;Dún Laoghaire–Rathdown Waves

;Dún Laoghaire–Rathdown Waves

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Balon Direct (metai nežinomi);

## Taip pat skaitykite
* UCD Waves

## Išnašos

## Nuorodos
* facebook paskyra
* SOCCERWAY
* FLASHSCORE
Kilkenny United (moterys)

**Kilkenny United moterų futbolo komanda** () – Airijos moterų futbolo komanda iš Kilkenio. 

## Istorija
### Kilkenny United  WFC
Moterų komanda dalyvavo aukščiausioje šalies lygoje. Debiutiniame 2015–2016 m. sezone iškovojo vieną tašką, 2016 m. liko be taškų, 2017 m. iškovojo pergalę iš į savo sąskaitą įsirašė tris taškus. o 2018 m. iškovojo dvi lygiąsias ir sąskaitą papildė dviem taškais.

## Stadionas
Namų rungtynes žaidė „The Watershed“ stadione, talpinančiame vieną tūkstantį žiūrovų.

## Sezonai

## Išnašos

## Nuorodos
* SOCCERWAY
Didžiagrašių kapinynas

**Didžiagrašių kapinynas** – I tūkst. pab. – II tūkst. pr. kapinynas, archeologinis paminklas Didžiagrašių kaime (Noriūnų sen., Kupiškio r.).

## Istorija
1987 m. Didžiagrašių kaime vykdant žvyro karjero eksploatavimo darbus buvo rasta archeologiniai radiniai – žmonių kaukolės, kiti kaulai. Mokslinei metodinei kultūros paminklų apsaugos tarnybai apžiūrėjus žvyro eksploatavimo teritoriją buvo nustatyta, kad karjero vietoje yra kapinynas.

1988 m. liepos 11-16 d. vykdyti žvalgomieji archeologiniai tyrinėjimai (archeologas Povilas Tebelškis). Jų metu buvo iškastos 6 įvairaus dydžio perkasos (ištirtas bendras plotas – 120 m²). Tyrimu metu atidengti 5 griautiniai palaidojimai  – iš jų trys apardyti stipriai, kitų dviejų būklė išlikusi geresnė. 0,78 cm gylyje nuo žemės paviršiaus, geriausiai išlikusiame kape, buvo rastas palaidotas 25-30 metų vyras. Apytikris vyro ūgis 1,68 cm. Kape, ant dešinės kojos blauzdikaulio rasta įkapė – 15 cm ilgio pentinis siauraašmenis kirvis. Kitame kape palaidotas 5-6 metų vaikas.

Kiti rasti radiniai – pentinis siauraašmenis kirvis, ilgis 17 cm, grandinėlė su pakabuku, ilgis 50 cm, grandinėlės fragmentas (ilgis 20 cm), žalvarinė įvija (ilgis 4 cm). Tikslinant senkapio teritoriją 2002 m. atlikti antri archeologiniai tyrinėjimai. Tyrimu metu ištirtas 100 m² plotas. Remiantis 1988 m. ir 2002 m. archeologinių tyrimų rezultatais, konstatuotina, jog pagrindinė senkapio dalis buvo karjero vietoje ir jo eksploatavimo metu sunaikinta.

## Lokalizacija
Kapinynas yra 1,4 km atstumu į Š nuo kelio Panevėžys-Kupiškis, apie 1 km į ŠR nuo Naktakės upelio, į ŠV nuo kelio Noriūnai-Byčiai.

## Paminklo apsauga
1987 m. liepos 21 d. kapinynas įtrauktas į archeologijos paminklų apskaitą. 1993 m. įtrauktas į Lietuvos Respublikos istorijos ir kultūros paminklų sąrašą. Unikalus kodas Kultūros vertybių registre – 16255. 

## Šaltiniai

* Povilas Tebelškis, Didžiagraščių senkapio 1988 m. žvalgomųjų archeologinių tyrimų ataskaita – KPC archyvas, F 27, ap.1, B. 1562.
* Povilas Tebelškis, Didžiagraščių kapinyno  2002 m. archeologijos tyrimų ataskaita (AV2087) – KPC archyvas, F 39, ap. 1, B. 1056.
* Andra Simniškytė *„Geležies amžius Sėloje. Sėlos archeologijos sąvadas“,* P.336., Vilnius, 2013.
* Vidmantas Jankauskas, Kupiškėnų enciklopedija, I t. Vilnius, 2013, T, I: A-J. , 325 psl.